A magyar versenyhétvégén a kvalifikáción a 17. időt érte el. A futamon végül a 10., utolsó pontszerző helyen fejezte be a versenyt csapattársa Felipe Nasr előtt. Belgiumban az időmérő edzésen a 13. időt érte el. A versenyen hamar a legjobb 10-be került. Az 5. körben megelőzte őt Kimi Räikkönen. A 23. körben a mezőny másik finn pilótája, Valtteri Bottas is elment mellette. A futamot végül a 10. helyen fejezte be, megelőzve csapattársát, aki a 11. lett. Monzában a 10. legjobb időt érte el a kvalifikáción, de 3 rajthelyes büntetést kapott Nico Hülkenberg feltartásáért, de több pilóta is büntetésben részesült és ennek eredményeképpen a 12. helyről rajtolhatott el a futamon. A rajtot követően feljött a 9. helyre, majd a 19. körben Kimi Räikkönen megelőzte őt. A verseny vége felé intenzíven támadta Nico Hülkenberget, de nem tudta megelőzni a németet. Végül a 9. helyen fejezte be a verseny, amiért 2 világbajnoki pont járt. Szingapúrban az időmérő edzésen a 17. időt érte el. A futamon csapattársa mögött a 11. helyen végzet. Japánban a 17. rajtkockát szerezte meg, megelőzve csapattársát. A verseny 10. körében csapattársa, Felipe Nasr megelőzte őt, majd a következő körben megpördült. A 44. körben Sergio Pérezzel harcolt a 12. helyért. A 49-50. körben előbb Pérez, majd Danyiil Kvjat ment el mellette, így a 14. helyen ért célba. Oroszországban a 17. rajt helyett szerezte meg, de Fernando Alonso rajtbüntetése miatt egy helyett előrébb került. A rajtot követően a 2-es kanyarban a magától megpördülő Nico Hülkenbergbe ment bele, az ütközés elkerülhetetlen volt, jött a biztonsági autó.